उस की रूचि बनाए रखना सही शुरुआत करना एक मजबूत अंत करना
एक बार आप की बातें आगे बढ़ना शुरू कर दें, तो फिर किसी ऐसी बात या रूचि की तलाश करना शुरू कर दें, जो आप दोनों के बीच में एक समान हो। इस तरह से यदि आप दोनों किसी एक ऐसे विषय पर बात करेंगे, जिस में दोनों की ही दिलचस्पी है, तो आप की बातें भी दिलचस्प बन जाएँगी। फिर चाहे ये क्षेत्र कुछ भी हों, जैसे कि आप दोनों का मनपसंद टीवी शो, घूमने का स्थान या फिर कोई किताब।  इस तरह से दोनों के बीच में जो भी एक समान हो, उस बारे में बात कर के आप दोनों एक-दूसरे के साथ में और भी सहज महसूस करने लगेंगे। ज़ोर देकर पूछने के बजाय, दोनों की समान रुचियों को खुद-ब-खुद बाहर आने दें। ऐसा नहीं है, कि यदि उस की आप से अलग कोई रूचि हो, तो आप इस बारे में बिल्कुल भी बात ना करें, अपने विचारों को खुला रखने का प्रयास करें, हो सकता है, कि उस बारे में चर्चा करते-करते आप के अंदर भी उस के प्रति रूचि जागृत हो जाए। इस तरह से भी आप को बात आगे बढ़ाने और उस लड़की को यह दर्शाने में, कि आप सच में उस से बात करना पसंद करे हैं, बहुत मदद होगी। यदि आप किसी राजनीतिक मुद्दे से लेकर अपने नये कपड़ों तक में, उस से उस की राय माँगते हैं, तो उसे ऐसा महसूस होगा, कि आप सच में उसे अहमियत देते हैं। उसे महसूस होगा, कि आप को उस की परवाह है, और आप उसे अपने जैसा ही समझते हैं।   उस से ऐसा कोई भी प्रश्‍न ना करें, जिस का जवाब सिर्फ़ "हाँ" या "ना" में ही मिलने वाला हो, इस के बजाय, कोई विचारशील प्रश्‍न करें, जिस पर वह अपने विचार प्रकट कर सके। यदि किसी समय आप को ऐसा लगने लगे, कि आप की यह बातचीत बंद ही होने वाली है, तो अपने आसपास देखें, और इस वातावरण का उपयोग चर्चा के एक नए विषय के तौर पर करें। हो सकता है, कि आप एक कॉफी शॉप के पास खड़े हों, तो आप उस से पूछ सकते हैं, क्या वह वहाँ कभी गई। हो सकता है, कि वहाँ पर कुछ ऐसी चीज़ मिल जाए, जिस से आप को बात करने का विषय मिल जाए। अब आसपास देखकर चर्चा का विषय ढूँढने का मतलब यह बिल्कुल भी नहीं है, कि आप बात शुरू करते ही एकदम से, रुके बिना ही चारो ओर देखना शुरू कर दें, याद आप को ऐसा महसूस होने लगे, कि इन बातों से आगे और कोई बात नहीं हो पाएगी, तब ही आसपास से कुछ तलाशने का प्रयास करें।  यह भी लड़की की दिलचस्पी आप की बातों में बनाए रखने की एक रचनात्मक कला है। इस तरह से वह आप से प्रभावित तो होगी ही, इस के साथ ही उस को ऐसा महसूस होगा, कि आप कितने अनुभवी हैं । यदि आप लड़की की दिलचस्पी बनाए रखना चाहते हैं, तो कुछ मज़ाक करें। यदि आप किसी लड़की को हँसाने में कामयाब हो जाते हैं, तो उसे आप से बात करने में मज़ा आने लगेगा, तो हर उस अवसर का लाभ उठाएँ, जहाँ पर आप उसे हँसा सकें। आप चाहें तो अपने ऊपर भी कोई मज़ाक कर सकते हैं, या फिर उसे कोई चुटकुला सुना सकते हैं। यदि आप के पास ऐसी कोई कहानी है, जिसे सुनकर वह हँस सकती है, तो सुनाएं, लेकिन ध्यान रखें, कि यह बहुत ज़्यादा लंबी या जटिल ना हो।   यदि आप स्वाभाव से ज़्यादा मजाकिया नहीं हैं, तो ऐसा करने की बिल्कुल भी कोशिश ना करें। बजाय इस के आप जैसे भी हैं, उसी तरह से दिलचस्पी जगाने और उसे हँसाने का प्रयास करें। यदि आप उस लड़की को बहुत ज़्यादा अच्छे से नहीं जानते हैं, तो तब तक उसे ज़बरदस्ती परेशान करने की कोशिश ना करें, जब तक कि आप पहले से ही ऐसा करते ना आ रहे हों। वो शायद इसे ग़लत तरीके से भी ले सकती है और आप भी ऐसा बिल्कुल नहीं चाहते होंगे। आप शायद इस सोच में ज़्यादा बात करते रहेंगे, कि कहीं वह शांति में बोर ना होने लगे, और इस चक्कर में आप इतना ज़्यादा बोलना शुरू कर देंगे, कि उस को बोलने का मौका भी ना मिल पाए। इस तरह से पूरे समय बोलते रहने का मतलब यह बिल्कुल भी नहीं है कि आप उसे बोर होने से बचा रहे हैं; इस के बजाय, कुछ देर शांत रहें, यदि वह सच में दिलचस्पी ले रही होगी, तो खुद भी कुछ बोलेगी। ऐसा बिल्कुल भी ना सोचें कि आप को इस बात को आगे बढ़ाने के लिए, हर समय बोलते रहना चाहिए, बल्कि जहाँ तक हो सके संतुलन बना कर ही बात करें।  यदि आप हर समय सिर्फ़ अपने ही बारे में बात करते रहेंगे, तो उसे आप से बात करने में कोई दिलचस्पी नहीं रह जाएगी। हर लड़की को उन सभी बातों की चर्चा करने में अच्छा लगता है, जिस का सीधा संबंध उन से हो, तो उस से उस के बारे में पूछना बिल्कुल भी ना भूलें। यदि आप देखना चाहें, तो एक बार ऐसा कर के देखें, किस तरह लड़की का चेहरे अपनी बातें करते वक़्त चमकने लगता है।  जब वह अपनी रुचियों की विस्तृत जानकारी नहीं देती, तो फिर आप अपनी रुचियों की बातें करना शुरू कर सकते हैं। जब आप किसी लड़की से पहले बात करना शुरू करें, तो किसी ऐसे हल्के विषय का चयन करें, जिस पर आप दोनों अच्छी तरह से और बिना झिझक के बात कर सकें। उस से अपनी किसी चोट के बारे में बात करने ना लग जाएँ या फिर उस के किसी अज़ीब से पलों की चर्चा ना करने लगें; इस तरह की बातों को आप कुछ समय बात के लिए बचाकर रख सकते हैं, जब आप दोनों एक-दूसरे को अच्छी तरह से जानने लगें। ऐसे किसी विषय पर चर्चा करें, जो दिलचस्प हो। बात करते वक़्त अपशब्दों का प्रयोग ना करें। एक लड़की के साथ जैसा व्यवहार किया जाता है, उस के साथ वैसा ही व्यवहार करें! यहाँ पर हम आप को चर्चा के कुछ दिलचस्प विषय बता रहे हैं:  किसी मनपसंद म्यूज़िक बैंड के बारे में अभी हाल ही में देखी हुई किसी मूवी के बारे में अपने पालतू जानवर के बारे में अपने भाई-बहन के बारे में इस वीकेंड पर आप ने क्या किया या फिर अगले वीकेंड पर क्या करने वाले हैं आने वाली छुट्टियों के लिए आप की योजनाएँ किसी हल्के विषय के साथ शुरुआत कर के आप इस से बचे रह सकते हैं। अपनी निजी बातों के बारे में, तब तक बात ना करें, जब तक कि आप दोनों एक-दूसरे के साथ सहज नहीं हो जाते; इस के साथ परिवार के किसी सदस्य की मौत के बारे में, अपने पहले प्यार के बारे में या आप की किसी बीमारी के बारे में बिल्कुल भी चर्चा ना करें। यदि आप को उस लड़की के साथ में इतना सहज महसूस होने लगा है, कि आप उस से किसी भी विषय पर चर्चा कर सकते हैं, तभी करें लेकिन फिर भी आप को बात करते समय कुछ बेहद निजी बातों पर चर्चा करने से बचना होगा, अन्यथा वह लड़की आप से बात करना बंद कर देगी।  हाँ, यदि वह अपनी तरफ से कोई बात शुरू करती है, तो फिर ठीक है आप भी उसी धारा में आगे बढ़ते जाएँ, लेकिन फिर भी अपना नियंत्रण ना खोने पाएँ। लड़की के चेहरे के हाव-भाव और बॉडी लेंग्वेज पर ध्यान दें। यदि आप के बात करते समय वह कुछ परेशान सी दिखे तो आप को समझ जाना चाहिए, कि यह एक संवेदशील विषय है, जिस पर बात करना उसे पसंद नहीं। एक अच्छी सी मुस्कान और आप का अच्छा आचरण, लड़की के मन में आप के लिए और आप से बात करने की दिलचस्पी जगाएगा। यद्यपि, इतना भी ना मुस्कुराएँ कि आप का मुँह ही दर्द होने लग जाए, बस जितना आप को ठीक लगे, उतना ही मुस्कुराएँ। इस तरह से लड़की को लगेगा कि आप को उस के साथ बात करने में अच्छा लग रहा है और उस के अंदर आप के लिए अच्छी भावनाएँ जन्म लेंगी।  जब भी किसी के भी बात शुरू करें, तो मुस्कुराना ना भूलें। किसी भी बात को शुरू करते वक़्त और इसे ख़त्म करते वक़्त बहुत ज़रूरी होता है, कि आप मुस्कुराएँ। किसी भी लड़की को यह दर्शाने के लिए, कि आप उस की बातों को ध्यान से सुन रहे हैं और आप को सच में उस की परवाह है, हमेशा उस की आँखों में देखते रहें। हो सकता है, कि आप शर्म के कारण उस के चेहरे की तरफ या फिर उस की तरफ ना देख रहे हों, लेकिन जहाँ तक हो सके इस आदत से बचने की कोशिश करें। इस का मतलब यह बिल्कुल भी नहीं है, कि आप उस की तरफ प्यार भरी नज़रें लगाकर देखते रहें, यदि आप ऐसा करेंगे, तो लड़की को बहुत ही असहज महसूस होगा, लेकिन इस वजह से बिल्कुल भी उस की तरफ देखना ना छोड़ दें, बल्कि जितना उचित लगे, उतना देर तक तो उस की ओर देखने की कोशिश करें। यह किसी भी लड़की को खास महसूस कराने की एक कुंजी है, कि उस से कुछ सवाल करते रहें। फिर भले ही आप उस से उस की क्लास के बारे में या फिर उस से संबंधित कोई भी सवाल करें। हाँ लेकिन ज़रूरी नहीं कि ये सवाल बेहद निजी हों -- और इन्हें होना भी नहीं चाहिए -- लेकिन आप को उसे अच्छी तरह से जानने के प्रयासों को उस को दर्शाना होगा। यदि इस के बाद वह आप से कोई भी सवाल नहीं करती है, तो कुछ समय के लिए इसे बंद कर दें, हो सकता है, कि उसे ऐसा महसूस हो रहा हो, कि आप उस से बहुत ज़्यादा पूछताछ कर रहे हैं। यहाँ पर कुछ बातें हैं, जो आप उस से पूछ सकते हैं:   उस की रूचि (hobbies) और दिलचस्पी के बारे में उस की मनपसंद किताब, टीवी शो या मूवी स्कूल में उस का मनपसंद विषय उस का सब से अच्छा दोस्त उस की योजनाएँ जब आप उस से थोड़ा-बहुत बात करने लगें, तो उस की तारीफ करना शुरू कर सकते हैं। ऐसा नहीं है, कि आप ज़बरदस्ती ही उस की तारीफ करना शुरू कर दें, बल्कि कुछ ऐसी बात करें, जो सच में तारीफ के लायक हो। यदि आप चाहें तो उस की स्वेटर की तारीफ कर सकते हैं, उस के नये लुक की तारीफ कर सकते हैं या उस की ज्वेलरी की तारीफ कर सकते हैं। लेकिन उस के शरीर के आकार की तारीफ ना करने लगें (जैसे, "तुम्हारे पैर कितने अच्छे हैं") वरना उसे असहज महसूस होने लगेगा।  एक बार बात करते वक़्त सिर्फ़ एक ही चीज़ की तारीफ करने का लक्ष्य रखें। ऐसी तारीफें बिल्कुल भी ना करें जिन के असल में कोई मायने ही ना हों। आप को अपनी छवि बनाए रखने के लिए, चर्चा से बाहर निकलकर, उस लड़की के मन में अपने लिए सम्मान की भावना देकर आगे बढ़ना चाहिए, इस तरह से लड़की के मन में आप का स्थान सब से अलग होगा। फिर यह आप का सेंस ऑफ ह्यूमर, गिटार के लिए प्रेम या फिर आप का रंग-रूप कुछ भी हो सकता है, जिस के कारण आप उस के मन में अपनी जगह स्थापित कर पाएँ। उस के सामने हमेशा वास्तविक बने रहें। इस तरह से अब आप जब भी अगली बार उस से मिलेंगे, तो वह अपनी ओर से आप से बात करने में सहज महसूस करने लगेगी।  ऐसा बिल्कुल भी नहीं है, कि आप के साथ की गई 10 से 15 मिनिट की बातचीत में ही वह आप के बारे में सब कुछ जान जाए। लेकिन जो भी बात हुई हो, लेकिन उन से उस के अंदर आप के प्रति दिलचस्पी की भावना ज़रूर विकसित हो सकती है। बस एक ही बात याद रखें, कि हर समय वास्तविक बने रहें, और ज़्यादा ना घबराएँ, हो सकता है, कि वह लड़की भी आप से बात करने में घबराहट महसूस कर रही हो। इस का तात्पर्य यह है, कि आप को उस का ध्यान आकर्षित करने के लिए, ज़बरदस्ती में कोई मनगढ़ंत कहानी बनाकर सुनाने की कोई ज़रूरत नहीं है या फिर सिर्फ़ खुद को बहुत कूल दर्शाने के लिए ऐसी कोई भी बात जो आप को पसंद नहीं है, जैसे कि किसी मोटरसाइकल के बारे में बात करना। आप को उस का ध्यान अपनी ओर करने के लिए अन्य लोगों की बुराई करने की भी ज़रूरत नहीं है। शांत रहें, एक गहरी साँस लें और उस के साथ भी उसी तरह से बात करें, जिस तरह आप अपने हर एक मित्र के साथ करते हैं।  यदि आप ज़रूरत से ज़्यादा प्रयत्न कर रहे हैं, तो वह लड़की खुद ही आप को बता देगी। आप को उसे यह दर्शाने के बजाय कि आप की चर्चा बहुत ही महत्वपूर्ण है, उस के साथ बहुत ही सामान्य लहजे में बात करना चाहिए। यदि आप को चर्चा ख़त्म होती नज़र आने लगे, तो भी सकारात्मक रहें, फिर भले ही आप चाहे जिस भी बारे में बात कर रहे हों। यदि आप अपने आख़िरी के 5 मिनिते सिर्फ़ अपने मम्मी और पापा, या अपने टीचर की बुराई करने में ही गुजर देते हैं, तो लड़की पर आप का कोई भी अच्छा प्रभाव नहीं पड़ने वाला। आप को उसे उस के अंदर आप के प्रति अच्छी भावनाओं के साथ में अलविदा कहना होगा।  हो सकता है, कि वह लड़की कुछ ऐसी बात कर रही हो, जो आप को अच्छी ना लगती हो, लेकिन आप को शांत रहकर, अपनी इन नकारात्मक भावनाओं को किसी ऐसे व्यक्ति के लिए बचाकर रखना होगा, जिसे आप अच्छे से जानते हों। इस पूरी चर्चा के दौरान, आश्वस्त रहना ना भूलें। उस लड़की के सामने ऐसा कुछ भी दिखावा ना करें, जैसे आप हैं ही नहीं, बल्कि आप सच में कैसा सोचते हैं और क्या आप को पसंद है, उसे दिखाएँ। यदि वह यह सब देख पति है, तो उसे यह समझ आ जाएगा कि आप बात करने के लिए अच्छे इंसान हैं। यदि आप घबरा रहे हैं, और आप किसी से बात नहीं कर पाते, ऐसा सोचकर खुद को उस के सामने नीचा दिखा रहे हैं या फिर खुद पर ही कोई टिप्पणी कर रहे हैं, तो आप के इस व्यवहार से वह लड़की ऐसा सोचने लगेगी, कि आप सच में भी बात करने लायक इंसान नहीं हैं।   आप को इस तरह से भी अभिनय करने की ज़रूरत नहीं है, कि आप इस दुनिया के सबसे दिलचस्प इंसान हैं। सिर्फ़ अपने आप से खुश व्यक्ति नज़र आएँ। शेखी बघारने और आत्म-विश्वासी होने में बहुत बड़ा अंतर है। यदि उस लड़की को कहीं से भी ऐसा महसूस हुआ कि आप शेखी बघार रहे हैं, तो वह कभी भी आप से बात नहीं करना चाहेगी। यह अपना अच्छा प्रभाव छोड़ने का भी एक तरीका है। यदि आप को ऐसा लगे कि चर्चा बहुत अच्छी चल रही है, तो उस लड़की को बोलें, कि मुझे बात करने में सच में बहुत मज़ा आ रहा है, लेकिन मुझे सच में अभी कहीं जाना है। हालाँकि इस तरह से बीच में बात छोड़कर जाना थोड़ा सा बुरा लगेगा, लेकिन यदि आप अपनी गहरी छाप छोड़ना चाहते हैं, तो उस के लिए यही सही समय है कि आप अलविदा कह दें। हालाँकि यदि चर्चा बहुत अच्छी नहीं चल रही है, तो उस समय आप को जाने की ज़रूरत नहीं है, बल्कि चर्चा के बेहतर बनने का इंतेज़ार करें और फिर अलविदा कहें।  यदि आप थोड़ा बोल्ड हैं और आप को सच में ऐसा महसूस हुआ कि, आप दोनों के बीच बहुत अच्छे से बातें हुई हैं, तो बेफ़िक्र होकर उस से दोबारा मिलने का पूछें।
एक समान क्षेत्रों को तलाशें: उस की राय लें: अपने आसपास के वातावरण का भी उपयोग करें: उसे हँसाने की कोशिश करें: उसे बोलने दें: उस की दिलचस्पी के बारे में पूछें: बहुत ही हल्के विषय से शुरुआत करें: अपनी कुछ व्यक्तिगत बातें ना करें: मुस्कुराते रहें: आँखो से संपर्क बनाए रखें: उस से कुछ सवाल करें: उस की कोई तारीफ करें: उस के सामने अपनी सब से अलग छवि दर्शाएं: एकदम बहुत ज़्यादा भी प्रयत्न ना करें: चीज़ों को सकारात्मक रहने दें: अपने आत्म-विश्वास का स्तर बनाए रखें: अच्छा समय चलते होने के बाबजूद भी अलविदा कहें:
https://www.wikihow.com/Talk-to-a-Girl-Without-It-Getting-Boring https://www.wikihow.com/Talk-to-a-Girl-Without-It-Getting-Boring https://www.wikihow.com/Talk-to-a-Girl-Without-It-Getting-Boring
Keeping Her Interested Starting Off on the Right Foot Finishing Strong